Hanekom is in die pekel nadat Julius Malema, leier van die EFF, beweer het dat hy ’n lys met name van LP’s wat glo teen oudpres. Jacob Zuma sou stem aan die EFF oorhandig het in ’n poging om hom as staatshoof te verwyder.
Hanekom het egter die bewerings ontken en in ’n kort SMS wat aan News24 gestuur is en waarin hy weier om vrae te beantwoord, gesê dit is nie waar nie.
“Ek het gesê – nie erken nie – dat ek destyds Gardee ontmoet het. Sy inisiatief, nie myne nie. Daar is niks mee verkeerd om ’n mede-LP te ontmoet nie en dit is wat ons destyds was.”
“Ek het niks om te sê nie. Daar word bevestig dat daar verskeie vergaderings tussen Derek en Solly Mapaila was. Dit maak nie saak wie dit geïnisieer het nie. Ek kan jou nie die sappige deel gee nie . . . Wat belangrik is, is dat hy dit bevestig het.”